Čestitka Hrvatskoga generalskog zbora od 21. veljače 2016. novoimenovanom Ministru branitelja
Čestitka novoimenovanom ministru Tomi Medvedu 

Poštovani prijatelju i Ministre svih Hrvatskih branitelja,

Hrvatski generalski zbor je s velikom radošću primio vijest o Tvom izboru za ministra Ministarstva branitelja. Ovom prigodom upućujemo Ti najiskrenije čestitke na izboru te Ti želimo uspješan rad.

Biti izabran za ministra branitelja, služiti interesima cjelokupne braniteljske populacije te doprinositi rješavanju nagomilanih problema, uz razvijanje kulture dijaloga i neophodnog zajedništva, priznanje je Tvojim ljudskim vrlinama i velikim zaslugama tijekom Domovinskog rata. 

U ovom trenutku građani Hrvatske očekuju zaokret u rješavanju nagomilanih problema u braniteljskoj populaciji te uspješnu borbu s posljedicama aktualne ekonomske krize i konkretne rezultate.

Mi, članovi Hrvatskog generalskog zbora, stojimo Ti na raspolaganju za otvorenu komunikaciju o svim pitanjima. Ono što Ti možemo ponuditi je naša bez rezervna pomoć, znanje i kompetencije te se nadamo, kako ćemo zajedničkom suradnjom doprinijeti promicanju vrijednosti Domovinskog rata, kao jednog od temelja integriteta hrvatskog društva.

Hrvatsko 21. stoljeće
Čestitke